
Piatra din Rosetta 


De la Wikipedia, enciclopedia liberă 

Acest articol se referă la piatra găsită în oraşul egiptean Rosetta. Pentru alte sensuri ale cuvântului Rosetta 
vezi Rosetta (dezambiguizare). 

Piatra din Rosetta este o stelă egipteană, datând din anul 
196 î.Hr., din timpul domniei regelui Ptolemeu al V-lea, care 
are trei inscripţii ale aceluiaşi text în trei limbi antice 
diferite. 

Ea a fost sculptată din granodiorit, în perioada elenistică. 


Piatra este din granit negru, are formă aproximativ rectangulară, cu 
trei inscripţii ale aceluiaşi text în trei limbi antice diferite, 
hieroglifică, demotică şi greacă. Din partea superioară, cea care 
conţine inscripţia hieroglifică, lipseşte o parte. Folosind inscripţiile 
pietrei din Rosetta, Jean-Franţois Champollion a reuşit să 
stabilească o metodă de traducere a scrierii hieroglifice. 

Descriere 



A fost descoperită în anul 1799, în oraşul egiptean Rosetta (arabă, Rashid), situat în delta Nilului, în 
apropierea Mării Mediterane, în timpul expediţiei franceze conduse de generalul Napoleon Bonaparte. Stela 
a fost descoperită în timpul lucrărilor la un fort, în fundaţia unei vechi cetăţi arabe, unde fusese folosită ca 
material de construcţie. Descoperirea este atribuită ofiţerului inginer Pierre-Francois Bouchard, ofiţer de 
geniu din armata franceză. 

Importanţa acestei stele a fost sesizată imediat, textul grecesc specificând explicit că în toate cele 3 versiuni 
este vorba despre acelaşi text. între 1799 şi 1801 a fost păstrată şi studiată la Cairo, atunci realizându-se şi 
primele sale copii. în 1801, la retragerea armatei franceze, a fost reţinută de către trupele engleze, apoi, în 
1802, adusă în Anglia şi expusă la British Museum. 

